als_Latn dik_Latn sag_Latn
Lajmet
Povećaj veličinu slova Vrati na prvobitnu veličinu slova Samnji veličinu slova štampaj štampajPošalji prijatelju
09. 02. 2015. >> 17:11 0
LAJMET 09.02.2015
09.02.2015
SHBA, në përkrahje të anëtarësimit të Malit të Zi në NATO
SHBA pa mëdyshje e përkrahin Malin e Zi, në rrugën e anëtarësimit në NATO , ka kumtuar kryeministri, Millo Gjukanoviq, pas takimit me nënpresidentin e SHBA, Xhozef Bajden, në konferencën për sigurinë në Mynih.
Gjukanoviq, ka theksuar se SHBA kanë mirëkuptim për sfidat që gjenden para Malit të Zi në rrugën integruese, duke shtuar se Mali i Zi, me realizimin e rezultateve do t’ua lehtësojë punën partnerëve dhe në formën më të dëshiruar do të preferohet për anëtarësim në NATO.
Ai, ka shtuar se është i bindur se Mali i Zi, me rezultatet në këto sfera do t’ua lehtësojë punën partnerëve euroatlantik që deri në fund të këtij viti të sjellin vendim pozitiv për të ftuar Malin e Zi në NATO. Sipas fjalëve të tij, në SHBA ekziston vetëdija se për sigurinë evropiane është me rëndësi zgjerimi i NATO-s.
Gjukanoviq, ka përkujtuar se pas samitit në Wells, është kumtuar se Mali i Zi duhet të vazhdojë me reforma në sferat kyçe. Prej mbajtjes së samitit në Kardif, e deri sot kemi bërë progres të madh kur është fjala për sundimin e ligjit përmes zbatimit të ligjeve të miratuara dhe konstituimit të institucioneve e që janë me rëndësi vendimtare për luftën kundër kriminalitetit dhe korrupsionit, ka theksuar Gjukanoviq.
Ai, po ashtu ka shtuar se qeveria në vazhdimësi, punon edhe në rritjen e përkrahjes së opinionit për anëtarësimin në NATO.
Paker, prej sot në Mal të Zi
Drejtori për Ballkanin perëndimor në drejtorinë e përgjithshme të Komisionit evropianë për politikën fqinjësore dhe zgjerimin, Zhan Erik Paker, qendrorë prej sot deri me 11 të këtij muaji për vizitë të parë zyrtare në Mal të Zi. Gjatë kësaj vizite, Pake së bashku me përfaqësuesit e ministrive për punë të jashtme dhe integrimet evropiane, dhe ministrisë për punë të brendshme, do të vizitojë vendkalimin kufitarë Bozhaj, ndërmjet Malit të Zi dhe Shqipërisë.
Pas përfundimit të vizitës , Pake, në UE- Info qendrën, do të mbajë konferencë për gazetarët . Delegacioni i UE ka theksuar se gjatë këtij viti do të fillojë rikonstruimi i vendkalimit kufitarë Bozhaj - Hani i Hotit për të cilin UE do të sigurojë 1 milion euro me qëllim të zgjidhjes së problemit të tollovisë në komunikacion .
Në kuadër të njëjtit projekt të bashkëpunimit ndërkufitarë, UE financon edhe ndërtimin e vendkalimit të ri të përbashkët Grabom –Cem i Trieshit, në shumë prej 500 mijë euro. Punët në palën e Shqipërisë do të mundësojnë lidhjet rrugore drejtë dy vendkalimeve . Vlera e kontributit financiar nga UE është e njëjtë edhe në territorin e Shqipërisë .
Me ndërtimin e vendkalimit të ri të përbashkët kufitarë Grabom –Cem i Trieshit dukshëm do të shkurtohet koha e udhëtimit nga Podgorica drejtë rajoneve që gravitojnë në Plavë dhe në Andrievicë, kanë theksuar ata.
I.Stankoviq; Prokuroria është organ unik
Prokurori kryesor i shtetit, Ivica Stankoviq, pret se do të harmonizohen qëndrimet dhe se parlamenti do të miratojë propozimin që kandidatin për prokuror special ta propozojë kryeprokurori i shtetit. Në rrugën e integrimeve evropiane, nga Mali i Zi, priten rezultate në luftën kundër kriminalitetit të organizuar dhe korrupsionit në nivel të lartë. Rolin më të madh në realizimin e këtyre rezultateve dhe shkallën më të lartë të përgjegjësisë në arritjen e këtyre qëllimeve të parapara me kapitujt 23 dhe 24 e ka organizata unike e prokurorisë në krye me kryeprokurorin e shtetit . Ai, lidhur me këtë ka theksuar, se prokuroria , sipas Kushtetutës është organ unik .
Këshilli vlerëson amendamentet në ligjin për agjencinë nacionale të sigurisë
Anëtarët e Këshillit ligjdhënës kanë vlerësuar sot se amendamentet e deputetëve të Partisë social demokratike, të Partisë demokratike popullor dhe të deputetëve, Mlladen Bojaniq dhe DritanAbazoviq, në propozim ligjin për agjencinë për sigurinë nacionale, janë në pajtim me kushtetutën . Anëtarët e këtij trupi parlamentar kanë shqyrtuar sot amendamentet në propozim ligjin për agjencinë për sigurinë nacionale kurse deputetja e PSD, Draginja Vuksanoviq, ka sqaruar se me amendament e parapara, është propozuar që zëvendës drejtorin e agjencisë duhet ta emërojë qeveria, me propozimin e drejtorit të agjencisë.
Ajo konsideron se amendamenti është i rëndësishëm për shkak të situatës se paradokohshme të gjendjes së ushtruesit të detyrës në agjencisë kur drejtori i mëparshëm kishte dhënë dorëheqje.
Anëtarët e Këshillit ligjdhënës do të shqyrtojnë nesër amendamentet e anëtarëve të Këshillit për mbrojtje dhe siguri, kurse praninë në mbledhje e ka paralajmëruar edhe ministri i drejtësisë Dushko Markoviq.
Policia ka të drejtë ndalimin e hyrjes në vend për shkaqe të sigurisë
Policia mund ti ndalojë priftit të Kishës ortodokse serbe Velibor Xhomiq, hyrjen në Mal të Zi, edhe nëse gjyqi administrativ e aprovon kërkesën e cila do ti mundësonte qëndrim të përkohshëm në Mal të Zi.
Një burim qeveritarë, ka deklaruar për Vijesti, se me ligjin për të huajt neni 8 alineja 5, mund të pengohet hyrja në vend nëse kjo arsyetohet me shkaqet e sigurisë nacionale, rendit publikë ose shëndetit publikë . Të theksojmë këtu se ministria e punëve të brendshme ka sjell vendimin që Xhomiq, të largohet nga Mali i Zi në bazë të mendimit të agjencisë për sigurinë nacionale se ai paraqet rrezik për sigurinë nacionale.
Xhomiq ka sqaruar se ligji parasheh që Gjyqi në bazë të kërkesës duhet të sjell vendimin brenda 5 ditësh dhe se ka paralajmëruar se do të pres aktvendimin gjyqësor.
PSP, i ka ftuar funksionarët e larguar nga kjo parti që ti kthejnë mandatet
Këshilli kryesor i PSP i ka ftuar deputetet dhe këshilltarët të cilët janë larguar nga partia që t ia kthejnë mandatet . Siç është kumtuar nga PSP , në mbledhjen e Këshillit kryesor të kësaj partie është arritur marrëveshja që të mbahen mbledhjet e Këshillave komunale të partisë në Podgoricë, H. Novi dhe në Nikshiq.
Në mbledhjen e Këshillit ekzekutiv të PSP, e cila i ka parapri mbledhjes së Këshillit kryesor, për sekretar të këtij organi partiak njëzëri është zgjedhur kryetari i Këshillit komunal të Danillovgradit, Spasoje Kovaçeviq.
Rriten çmimet e derivateve të naftës
Çmimet e derivateve prej sonte në mesnatë, do të jenë më të larta 4, respektivisht 5 centë për litër dhe ky është shtrenjtimi i parë i derivateve prej prillit të vitit të kaluar.
Nga ministria e ekonomisë, kanë kumtuar se një litër euro super 98, do të jetë 5 centë më i shtrenjtë dhe do të kushtojë 1.15 euro , kurse Eurosuper 95, do të shtrenjtohet 4 centë dhe do të kushtojë 1.11 euro. Po ashtu, 4 cent prej sot shtrenjtohet edhe euro dizel dhe do të kushtojë 1.2 euro.
Rifillon dialogu Kosovë – Serbi, në Bruksel
Takimi i sotëm në Bruksel ndërmjet kryeministrit të Kosovës dhe kryeministrit të Serbisë, do të shënojë vazhdimin e dialogut ndërmjet dy vendeve, me lehtësimin e Bashkimit Evropian.
Dialogu Kosovë - Serbi, në vazhdim do t’i ketë dy figura të reja, kryeministrin e Kosovës, Isa Mustafa, dhe përfaqësuesen e lartë të BE-së për Politikë të Jashtme e Siguri, Federika Mogerini.Ndërkohë që palën serbe do të vazhdojë ta përfaqësojë kryeministri serb, Aleksandar Vuçiq.
Edhe pse ende nuk është bërë e ditur zyrtarisht agjenda e takimit të 9 shkurtit në Bruksel, njohësit e zhvillimeve politike në Kosovë vlerësojnë se pritet të bisedohet për çështjet e papërfunduara, si dhe për çështje, të cilat kanë qenë aktuale kohëve të fundit. Në komunikatën për shtyp të lëshuar nga kabineti i Mogerinit, thuhet se dy kryeministrat do të rishikojnë progresin e arritur deri më tani në dialog dhe të vendosin si të shkohet përpara me proces të normalizimit të raporteve.
Më shumë se 1000 persona të ndaluar nga policia hungareze
Stacionet e trenave në Budapest janë mbushur me kosovarë. Nga aty, emigrantët marrin një biletë që të udhëtojnë drejt vendeve të tjera të BE-së.
Por, policia u ka rënë në gjurmë. Gjatë 24 orëve të fundit janë ndaluar më shumë se 1 mijë persona. Udhëtimi i gjatë dhe maltretimet e policisë kanë bërë që shumë kosovarë të kërkojnë kthimin në atdhe por ka edhe të tjerë që këmbëngulin në rrugën që e kanë nisë.
Stacioni i trenit në Budapest për çdo ditë mbushet me qindra emigrantë ilegalë nga Kosova.
Në mesin e tyre ka shumë fëmijë, gra shtatzëna madje edhe persona me nevoja të veçanta. Vetëm gjatë ditës së djeshme janë ndaluar nga policia hungareze më shumë se 1 mijë shtetas të Kosovës.
Qytetarët të cilët ndalohen nga policia kufitare, pasi të paraqesin kërkesën për azil urdhërohen të shkojnë në qendrat e azilkërkuesve, por ata nuk i përmbahen rregullave duke tentuar sërish të udhëtojnë në mënyrë ilegale drejt vendeve të tjera të BE-së.
Zona e Shkodrës nuk është e rrezikuar nga përmbytjet
Kanë nisur shkarkimet e ujit edhe në hidrocentralin e Vaut të Dejës. Mësohet se aktualisht po shkarkohet me një kapacitet prej 400 metër kub ujë në sekondë.
Sipas autoriteteve përkatëse, shkarkimi është i kontrolluar dhe nuk ka asnjë shenjë të përmbytjes në fushën e Nënshkodrës.
Ky shkarkim vjen pas prurjeve të shumta të ardhura nga reshjet, në mënyrë për të krijuar një rezervë në ujëmbledhësin e Vaut të Dejës.
Ndërkohë, nga Fierza, ministri i Energjisë Damian Gjiknuri siguroi qytetarët, se situata në kaskadën e Drinit është nën kontroll dhe se nuk ka asnjë rrezik për përmbytje të zonës së Shkodrës, si pasojë e hapjes së portave të hidrocentralit.
Serbia ndihmon vendet e përmbytura në rajon
Qeveria e Serbisë do të dërgojë një ndihmë prej 50,000 eurosh në Maqedoni dhe Shqipëri, për shkak të përmbytjeve që kanë përfshirë këto dy vende.
Siç njoftohet, vendimi është marrë me propozim të kryeministrit Aleksandër Vuçiq. Po ashtu qeveria e Serbisë ka miratuar programin për përdorimin e mjeteve të buxhetit, për trajtimin e sëmundjeve që nuk mund të trajtohen me sukses brenda Serbisë.
Vitin që shkoi qeveria shqiptare i dha Serbisë një fond prej 100 mijë eurosh për të lehtësuar pasojat e dëmeve të shkaktuara nga përmbytjet në maj të vitit 2014.
Ministrat e jashtëm, të shqetësuar për rastin “Puç”, në Maqedoni
Ministrja e Punëve të Jashtme e Kroacisë, Vesna Pusiq, ka shprehur shqetësimin e saj për rastin “Puç” në Maqedoni.
Shefja e diplomacies kroate tha se bëhet fjalë për një rast i cili e dëmton jo vetëm Maqedoninë, por reflektohet edhe në rajon.
Deklarata e Ministres së Punë të Jashtme të Kroacisë, vjen para Këshillit të sotëm për punë të përgjithshme të Bashkimit Evropian në të cilin marrin pjesë shefat e diplomacisë së të gjithë shteteve anëtare të BE-së. Para fillimit të këtij këshilli, ministri sllovak Mirosllav Lajçak, po ashtu në deklaratën e tij kërkoi të respektohen ligjet dhe parimet demokratike në Maqedoni.
Eurokomisari për zgjerim dhe fqinjësi Joanes Han edhe një herë ka përcjellë porosinë se dëshiron që debati politik në Maqedoni të zhvillohet në parlament dhe jo në ndonjë vend tjeter.
Merkell, në Washington për të diskutuar rreth konfliktit në Ukrainë
Kancelarja gjermane, Angela Merkel, po qëndron në Uashington ku ajo gjatë ditës së sotme pritet të takohet me presidentin Barak Obama, për të biseduar rreth konfliktit në Ukrainë. Vizita e Merkel vjen në kohën kur qeveria gjermane ka njoftuar se udhëheqësit e Gjermanisë, Francës, Ukrainës dhe Rusisë, planifikojnë që ta mbajnë një samit përkitazi me krizën në Ukrainë, më 11 shkurt në Minsk të Bjellorusisë. Një zëdhënës i kancelares Merkel e ka konfirmuar mbajtjen e këtij samiti, menjëherë pas një bisede të gjerë telefonike që e kanë zhvilluar presidenti i Francës, Francois Hollande, ai i Ukrainës, Petro Poroshenko, presidenti rus, Vladimir Putin si dhe kancelarja Merkel. Në Uashington, Merkel pritet t’i kundërshtojë edhe njëherë thirrjet e SHBA-ve që Ukraina të ndihmohet me armë.Merkel ka thënë gjatë fundjavës në Munich se “ky konflikt nuk mund të zgjidhet me mjete ushtarake”
Trupat irakian paralajmërojnë ofensivë tokësore kundër IS
Koordinatori amerikan i koalicionit ndërkombëtar, të udhëhequr nga SHBA-ja kundër Shtetit Islamik, thotë se trupat irakiane do ta fillojnë një ofensivë tokësore gjatë javës së ardhshme, me qëllim që të rikthejnë territore të marra nga militantët. “Në javët e ardhshme kur forcat irakiane do ta nisin betejën në terren për ta marrë përsëri Irakun, koalicioni do t’i sigurojë ndihmë të madhe përmes sulmeve nga ajri”, ka thënë gjenerali John Allen për agjencinë jordaneze të lajmeve, Petra. Deklarata e Allen është bërë në ditën, në të cilën Jordania ka njoftuar se i ka kryer 56 sulme ajrore kundër objektivave të IS-it vetëm në tri ditët e fundit, duke shkatërruar qendra të logjistikës, depot e armëve dhe strehimoret e luftëtarëve.
Më tepër se 20 të vdekur në ndeshjen fudbollistike në kajro
Mediet shtetërore bëjnë me dije se së paku 22 njerëz kanë vdekur gjatë ditës së djeshme, gjatë përleshjeve në mes të policisë egjiptiane dhe tifozëve të futbollit në stadiumin e Kajros.
Kjo është dhuna e fundit në arenat sportive që nga viti 2012 në Egjipt kur dhjetëra persona kishin vdekur gjatë një ndeshje. Mediet shtetërore njoftuan se vdekjet kanë ndodhur teksa qindra tifozë të ekipit Zamalek, kanë tentuar që të hyjnë në stadium. Në vitin 2012, 74 njerëz kishin vdekur dhe qindra ishin plagosur, në dhunën që kishte shpërthyer pas në loje në mes të Al-Ahny dhe Al-Marsy në stadiumin Port Said.
Neser, mot i ngajshëm
Sot në pjesën më të madhe të Malit të Zi ka mbajtur mot kryesisht i kthjellët me përjashtim të viseve veriore ku janë vërejtur reshje të dobëta të borës.
Frynë erë mesatare deri e fortë , vende – vende, shumë e fortë veriore dhe veri lindore.
Tempearturat në orën 13:
Budvë e Tivat 6 gradë, H. Novi e Ulqin 5, Podgoricë e Tivar 4, Cetinë 0, Shavnik e Beranë -2, B. Pole -3, Nikshiq -4, Plevle , Mojkovac, Plavë e Rozhaj -5, Plluzhinë -6, Kollashin -7 dhe në Zhablak -11 g.
Edhe për nesër në viset qendrore dhe jugore parashihet të mbajë mot kryesisht i kthjellët , kurse në veri me vranësira të ndryshueshme dhe vende -vende me reshje të dobëta të borës.
Do të fryjë erë mesatare deri e fortë veriore dhe veri lindore. Temperatura e mëngjesit prej -13 deri në 2, kurse më e larta e ditës prej -4 deri në 11 g. C.
als_Latn hrv_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nno_Latn als_Latn als_Latn als_Latn als_Latn als_Latn als_Latn